
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ИНЖ. ЧАНКА КОРАЛСКА
ЗА КМЕТ НА ОБЩИНА БУРГАС
Съгласно Заповед №3044/19.09.2024 г. на кмета на Община Бургас

[bookmark: _GoBack]Относно: Допълване на Програмата за управление и разпореждане с общинска собственост за 2024 година и отправяне на искане до Министерски съвет на Република България за безвъзмездно прехвърляне в собственост на Община Бургас на имоти – държавна собственост, във връзка с изграждане на обект: „Нова велоалея в землище на квартал „Крайморие“ с рампово  съоръжение/пасарелка“
	       
УВАЖАЕМИ ОБЩИНСКИ СЪВЕТНИЦИ,

На основание чл. 73, ал. 6 от Правилника за организацията и дейността на общинския съвет, неговите комисии и взаимодействието му с общинската администрация на Община Бургас, с оглед спазване на сроковете за верифициране на средствата осигурени за 2024 г., за реализация на обект: „Нова велоалея в землище на квартал „Крайморие“, за който има осигурено финансиране, сключено Споразумение №РД-02-30-872 от 20.05.2024 г. с МРРБ и издадено РС 133/19.08.2024 г., Ви моля да включите за разглеждане в дневния ред на предстоящото заседание на Общински съвет - Бургас, насрочено за 29.10.2024 г., настоящата докладна записка, по следните съображения:
С Решение №20-36/19.02 и 21.02.2013 г. на Общински съвет – Бургас е одобрен ПУП-ПП за обект: „Ремонт на местен път за достъп до ПЗЦ „Пода“ и площадка за спиране и временен престой при км 246+380 (ляво) на път I-9 „Бургас – Маринка – Малко Търново (ПИ с идентификатори 07079.10.158, 07079.10.159 и 07079.10.252)“.
Съгласно разрешение за строеж №172/12.09.2015 г. на Община Бургас е реализирано трасе на двупосочна велосипедна алея от пътен възел „Юг“, успоредно на път I-9 (ляво платно) до временен паркинг на ПЗЦ „Пода“ на границата на ПИ с идентификатори 07079.10.252 и 07079.10.159 по КККР на гр. Бургас.
Към настоящия момент все още обаче няма свързваща отсечка от ПЗЦ „Пода“ до кв. Крайморие и уличната мрежа на квартала по действащия ПУП-ПРЗ за разширение на кв. Крайморие, одобрен с Решение №32/13.04.2009 г. на Общински съвет – Бургас, поради което велосипедното движение в този участък е силно затруднено и велосипедистите се налага да търсят алтернативни маршрути за преминаване към кв. Крайморие и Южното Черноморие.
Гореописаното налага изграждането на нова свързваща велосипедна алея, като естествено продължение на съществуващата велоалея от пътен възел „Бургас – Средец – Созопол” до ПЗЦ „Пода", която безопасно и бързо да отведе велосипедния трафик от ПЗЦ „Пода“ до съществуваща улица в кв. Крайморие при о.т. 96- о.т. 97 – разклон на отбивка към кв. Крайморие и стар път Бургас – Созопол, попадащ в границите на уличната регулация на кв. Крайморие. 
В тази връзка с Решение №13-38/29.09.2020 г. на Общински съвет – Бургас е одобрен Подробен устройствен план – парцеларен план за осигуряване на трасе на велосипедната алея, започваща от ПИ с идентификатор 07079.10.252 по КККР на гр. Бургас, преминаваща през ПИ с идентификатор 07079.10.159 и стигаща до УПИ III в кв. 35 по действащия ПУП-ПРЗ за разширение на кв. Крайморие, одобрен при условията на чл. 16 от Закона за устройство на територията.
Новата велоалея ще започва от паркинг в улична регулация, със съоръжение ще преодолява денивелацията в терена и продължава като двупосочна велоалея на ниво терен по протежение на републикански път I-9 „Бургас – Маринка – Малко Търново“ и завършва в източния край на УПИ VI "За изолационна зеленина и техническа инфраструктура" в кв. 38 по ПУП-ПРЗ на кв. Крайморие, където ще се включи в трасето на Общински път BGS 1037 „Бургас – Созопол“. В началото на трасето се налага изграждане рампово съоръжение/пасарелка за преодоляване на терена и преминаване към същинската част на велоалеята.
Собствеността на имотите, през които минава трасето на новата велосипедна отсечка е както следва:
1. ПИ с идентификатор 07079.10.1422 по КККР на гр. Бургас е общинска собственост, целият с площ 51 кв.м, трайно предназначение на територия: територия на транспорта, начин на трайно ползване: за местен път, образуван от част от ПИ с идентификатор 07079.10.252 по КККР на гр. Бургас;
2.  ПИ с идентификатор 07079.10.1423 по КККР на гр. Бургас е държавна собственост, целият с площ 1048 кв.м, трайно предназначение на територия: територия на транспорта, начин на трайно ползване: за друг поземлен имот за движение и транспорт, образуван от част от бивш ПИ с идентификатор 07079.10.159 по КККР на гр. Бургас, актуван с Акт №9958/23.07.2020 г. за частна държавна собственост;
3. УПИ III в кв. 38 по действащия ПУП-ПРЗ на кв. Крайморие, гр. Бургас, целият с площ 12 802 кв.м, отреден „За изолационна зеленина и инженерна инфраструктура“, който е с неприложена регулация и в него попадат: 
· ПИ с идентификатор 07079.30.1197 по КККР на гр. Бургас е частна общинска собственост, целият с площ 1995 кв.м, трайно предназначение на територия: урбанизирана, начин на трайно ползване: за друг вид озеленени площи;
· ПИ с идентификатор 07079.30.1198 по КККР на гр. Бургас е частна държавна собственост, целият с площ 2895 кв.м, трайно предназначение на територия: територия на транспорта, начин на трайно ползване: за друг вид озеленени площи, актуван с Акт №10436/17.06.2021 г. за частна държавна собственост, предоставен в управление на Агенция „Пътна инфраструктура“, Областно пътно управление - Бургас;
· ПИ с идентификатор 07079.30.1199 по КККР на гр. Бургас е частна държавна собственост, целият с площ 265 кв.м, трайно предназначение на територия: територия на транспорта, начин на трайно ползване: за друг вид озеленени площи, актуван с Акт №10437/17.06.2021 г. за частна държавна собственост, предоставен в управление на Агенция „Пътна инфраструктура“, Областно пътно управление - Бургас;
· ПИ с идентификатор 07079.30.1200 по КККР на гр. Бургас е частна държавна собственост, целият с площ 1520 кв.м, трайно предназначение на територия: територия на транспорта, начин на трайно ползване: за друг вид озеленени площи, актуван с Акт №10432/17.06.2021 г. за частна държавна собственост, предоставен в управление на Агенция „Пътна инфраструктура“, Областно пътно управление - Бургас;
· ПИ с идентификатор 07079.30.1201 по КККР на гр. Бургас е публична държавна собственост, целият с площ 431 кв.м, трайно предназначение на територия: територия на транспорта, начин на трайно ползване: за друг вид озеленени площи;
· ПИ с идентификатор 07079.30.1202 по КККР на гр. Бургас е частна общинска собственост, целият с площ 5695 кв.м, трайно предназначение на територия: урбанизирана, начин на трайно ползване: обществен селищен парк, градина. 
Предвид гореописаното, за реализиране на инвестиционното намерение Община Бургас следва да придобие правото на собственост върху държавните недвижими имоти, попадащи в трасето на велосипедната алея, по реда на чл. 54 от Закона за държавната собственост, за което е необходимо да бъде отправено искане до Министерски съвет на Република България, чрез областния управител на област Бургас, след решение на Общински съвет - Бургас.
Новата велосипедна алея е обект от първостепенно значение за Община Бургас, който не е включен в списъка на обектите от първостепенно значение на Програмата за управление и разпореждане с общинска собственост за 2024 година, приета с Решение по т. 2 от проведено на 14.02.2024 г. заседание на Общински съвет- Бургас (Протокол №7), поради което същата следва да бъде допълнена.
Предвид изложеното, на основание правомощията ми по чл. 73, ал. 6 от действащия Правилник за организацията и дейността на Общинския съвет, неговите комисии и взаимодействието му с Общинската администрация на Община Бургас, предлагам на Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 8, ал. 9  и чл. 34, ал. 1 от Закона за общинската собственост, чл. 9, ал. 1, т. 1 от Наредбата за реда за придобиване, управление и разпореждане с общински имоти и вещи, приета на Общински съвет - Бургас, във връзка с чл. 54 от Закона за държавната собственост, да вземе следното

Р  Е  Ш  Е  Н  И  Е:

I. Допълва Програмата за управление и разпореждане с общинска собственост за 2024 година, приета с Решение по т. 2 от проведено на 14.02.2024 г. заседание на Общински съвет – Бургас (Протокол №7), в частта на раздел XI. „Обекти от първостепенно значение“, с нова точка: 52. „Нова велоалея в землище на квартал „Крайморие“ с рампово  съоръжение/пасарелка“.
II. Допълнението към Програмата за управление и разпореждане с общинска собственост  за 2024 г. да се публикува на интернет страницата на Община Бургас.
III.  Дава съгласие да бъде отправено искане до Министерски съвет на Република България, чрез областния управител на област Бургас, за приемане на решение за безвъзмездно прехвърляне на Община Бургас  правото на собственост върху недвижими имоти – държавна собственост, във връзка с изграждане на общински обект от първостепенно значение: „Нова велоалея в землище на квартал „Крайморие“ с рампово  съоръжение/пасарелка“,  представляващи:
1. ПИ с идентификатор 07079.10.1423 по КККР на гр. Бургас, целият с площ 1048 кв.м, трайно предназначение на територия: територия на транспорта, начин на трайно ползване: за друг поземлен имот за движение и транспорт, образуван от част от бивш ПИ с идентификатор 07079.10.159 по КККР на гр. Бургас, актуван с Акт №9958/23.07.2020 г. за частна държавна собственост;
2. ПИ с идентификатор 07079.30.1198 по КККР на гр. Бургас, целият с площ 2895 кв.м, трайно предназначение на територия: територия на транспорта, начин на трайно ползване: за друг вид озеленени площи, актуван с Акт №10436/17.06.2021 г. за частна държавна собственост, съответен на част от УПИ III в кв. 38 по действащ ПУП-ПРЗ на кв. Крайморие, гр. Бургас, целият с площ 12 802 кв.м, отреден „За изолационна зеленина и инженерна инфраструктура“;
3. ПИ с идентификатор 07079.30.1199 по КККР на гр. Бургас, целият с площ 265 кв.м, трайно предназначение на територия: територия на транспорта, начин на трайно ползване: за друг вид озеленени площи, актуван с Акт №10437/17.06.2021 г. за частна държавна собственост, съответен на част от УПИ III в кв. 38 по действащ ПУП-ПРЗ на кв. Крайморие, гр. Бургас, целият с площ 12 802 кв.м, отреден „За изолационна зеленина и инженерна инфраструктура“;
4. ПИ с идентификатор 07079.30.1200 по КККР на гр. Бургас, целият с площ 1520 кв.м, трайно предназначение на територия: територия на транспорта, начин на трайно ползване: за друг вид озеленени площи, актуван с Акт №10432/17.06.2021 г. за частна държавна собственост, съответен на част от УПИ III в кв. 38 по действащ ПУП-ПРЗ на кв. Крайморие, гр. Бургас, целият с площ 12 802 кв.м, отреден „За изолационна зеленина и инженерна инфраструктура“;
5. ПИ с идентификатор 07079.30.1201 по КККР на гр. Бургас, целият с площ 431 кв.м, трайно предназначение на територия: територия на транспорта, начин на трайно ползване: за друг вид озеленени площи, съответен на част от УПИ III в кв. 38 по действащ ПУП-ПРЗ на кв. Крайморие, гр. Бургас, целият с площ 12 802 кв.м, отреден „За изолационна зеленина и инженерна инфраструктура“.
IV.  На основание чл. 60, ал. 1 от АПК допуска предварително изпълнение на решението. Същото е обосновано предвид сроковете за реализация на обекта и осигуреното финансиране. За изграждане на обекта има сключено Споразумение №РД-02-30-872 от 20.05.2024 г. с МРРБ и издадено РС 133/19.08.2024 г. За верифициране на средствата осигурени за 2024 г. е необходимо Община Бургас да придобие правото на собственост върху описаните в т. III на решението държавни имоти. 
Приложение: Решение №13-38/29.09.2020 г. на Общински съвет – Бургас; Акт от 07.12.2020 г. за резултатите от обявяване на Решение №13-38/29.09.2020 г. на Общински съвет – Бургас; Актове №№9958/23.07.2020 г., 10432/17.06.2021г., 10436/ 17.06.2021 г. и 10437/17.06.2021 г. за частна държавна собственост; Скици №№15-1087491-25.10.2024 г., 15-1087492-25.10.2024 г., 15-1087606-25.10.2024 г., 15-1087604-25.10.2024 г., 15-750363-23.07.2024 г., 15-750366-23.07.2024 г., 15-750370-23.07.2024 г. и 15-750373-23.07.2024 г., издадени от СГКК – гр. Бургас; Скица – извадка на УПИ III, кв. 35 по ПУП-ПРЗ на кв. Крайморие, гр. Бургас; Извадка от одобрен ПУП-ПП за осигуряване на трасе на велосипедна алея кв. Крайморие, гр. Бургас; Удостоверение за приемане на проект за изменение на КККР и приложение към него.


ИНЖ. ЧАНКА КОРАЛСКА
За кмет на Община Бургас
Съгласно Заповед №3044/19.09.2024 г. на кмета на Община Бургас

